ΑΝΤΑΛΛΑΓΗ ΕΠΙΣΤΟΛΩΝ για την τροποποίηση της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, για το εμπόριο και εμπορικά θέματα, και της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, όπως τροποποιήθηκαν αμφότερες από το πρόσθετο πρωτόκολλο που υπογράφηκε στις 21 Δεκεμβρίου 1993

Α. Επιστολή της Κοινότητας

Βρυξέλλες, 30 Ιουνίου 1994

Κύριε . . .

Η ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, που περιλαμβάνει τις διατάξεις για το εμπόριο και εμπορικά θέματα τα οποία αναφέρονται στην ευρωπαϊκή συμφωνία, υπογράφηκε στις Βρυξέλλες στις 8 Μαρτίου 1993, με σκοπό την ταχεία εφαρμογή αυτών των διατάξεων. Όταν υπογράφηκε η ενδιάμεση συμφωνία, η προβλεπόμενη ημερομηνία ενάρξεως ισχύος ήταν η 1η Ιουνίου 1993. Ωστόσο, η πραγματική ημερομηνία κατά την οποία τέθηκε σε ισχύ η ενδιάμεση συμφωνία ήταν η 31 Δεκεμβρίου 1993. Τα μέρη, επομένως, συμφώνησαν να επιτραπεί κατ' εξαίρεση στη Βουλγαρία να μεταφέρει ορισμένες ποσοστώσεις και ανώτατα όρια που είχαν χορηγηθεί από την ενδιάμεση συμφωνία για το 1993, αλλά δεν χρησιμοποιήθηκαν από τη Βουλγαρία λόγω της καθυστερημένης ενάρξεως ισχύος της συμφωνίας. Οι λεπτομέρειες της μεταφοράς είναι οι ακόλουθες:

1. Χορηγούνται στη Βουλγαρία πρόσθετα ποσά στα πλαίσια των δασμολογικών ποσοστώσεων και των ανωτάτων ορίων που προβλέπονταν στην ενδιάμεση συμφωνία για το 1993 για τα προϊόντα που εισάγονται στην Κοινότητα υπό τους κωδικούς ΣΟ που αναφέρονται στο παράρτημα ΙΙΙ, που δεν χρησιμοποιήθηκαν λόγω της καθυστερημένης ισχύος της ενδιάμεσης συμφωνίας.

Σύμφωνα με την παράγραφο 2 του πρωτοκόλλου 7 της ενδιάμεσης συμφωνίας, από αυτά τα πρόσθετα ποσά πρέπει να αφαιρεθούν τα προϊόντα εκείνα για τα οποία έχουν εκδοθεί πιστοποιητικά εισαγωγής στα πλαίσια του κανονισμού (ΕΚ) του Συμβουλίου για την εφαρμογή των γενικευμένων δασμολογικών προτιμήσεων μεταξύ της 1ης Ιανουαρίου και της 30ής Δεκεμβρίου 1993.

Όσον αφορά τις εισαγωγές στην Κοινότητα, η Βουλγαρία δικαιούται το 40 % αυτών των πρόσθετων ποσών από την 1η Ιουλίου 1994, και το υπόλοιπο 60 % από την 1η Ιανουαρίου 1995. Για τις πρόσθετες εισαγωγές, ισχύουν οι ίδιοι όροι και προϋποθέσεις με εκείνους που προβλέπονται στο άρθρο 2 του πρόσθετου πρωτοκόλλου.

2. Από την 1η Ιουλίου 1994, που είναι η έναρξη του τρίτου έτους, για το τέταρτο και πέμπτο έτος, όπως καθορίζεται στο άρθρο 4 παράγραφος 3 σημείο 1α) του πρόσθετου πρωτοκόλλου, χορηγούνται στη Βουλγαρία πρόσθετες ποσότητες για τις εισαγωγές στην Κοινότητα προϊόντων υπό τους κωδικούς ΣΟ που αναφέρονται στα παραρτήματα XIIIα και XIIIβ της ενδιάμεσης συμφωνίας και της ευρωπαϊκής συμφωνίας. Αυτές οι πρόσθετες ποσότητες υπολογίζονται ως τρία ίσα μερίδια των ποσοτήτων που είχαν χορηγηθεί στα πλαίσια της ενδιάμεσης συμφωνίας για το 1993, αλλά οι οποίες δεν χρησιμοποιήθηκαν λόγω της καθυστερημένης ενάρξεως ισχύος της συμφωνίας. Οι πρόσθετες ποσότητες πρέπει να υπολογισθούν κατ' αναλογία θεωρουμένης της 1ης Ιουνίου 1993 ως ημερομηνίας ενάρξεως ισχύος.

Εξαιρούνται από τις διατάξεις της προηγούμενης παραγράφου τα προϊόντα που εισάγονται υπό τους κωδικούς ΣΟ 0104 και 0204 καθώς και ex 0406 90. Γι' αυτά τα προϊόντα, πρέπει να χορηγηθούν πρόσθετες ποσότητες στη Βουλγαρία από την 1η Ιουλίου 1994 και για τα επόμενα έτη, που υπολογίζονται βάσει πέντε ίσων μεριδίων των ποσοτήτων που δεν χρησιμοποιήθηκαν το 1993 λόγω της καθυστερημένης ενάρξεως της ενδιάμεσης συμφωνίας.

3. Από την έναρξη ισχύος αυτής της τροποποίησης και για τα επόμενα δύο έτη, επιτρέπεται στην Βουλγαρία να εισάγει στην Κοινότητα πρόσθετες ποσότητες προϊόντων υπό τους κωδικούς ΣΟ που αναφέρονται στο παράρτημα ΙΙ του πρωτοκόλλου 3 της ενδιάμεσης συμφωνίας.

Οι ποσότητες πρέπει να υπολογιστούν ως τρία ίσα μερίδια των ποσοτήτων που είχαν χορηγηθεί αλλά δεν χρησιμοποιήθηκαν το 1993 λόγω της καθυστερημένης ενάρξεως ισχύος της συμφωνίας.

4. Αυτή η τροποποίηση παράγει αποτελέσματα από 1ης Ιουλίου 1994. Τα μέρη κοινοποιούν μεταξύ τους την ολοκλήρωση των αναγκαίων για το σκοπό αυτό διαδικασιών.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.

Παρακαλώ δεχθείτε, κύριε, τη διαβεβαίωση της υψίστης εκτιμήσεώς μου.

Εξ ονόματος της Ευρωπαϊκής Κοινότητας

Β. Επιστολή της Βουλγαρίας

Βρυξέλλες, 30 Ιουνίου 1994

Κύριε,

Έχω την τιμή να σας γνωρίσω λήψη επιστολής σας με σημερινή ημερομηνία, που έχει ως εξής:

«Η ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, που περιλαμβάνει τις διατάξεις για το εμπόριο και εμπορικά θέματα τα οποία αναφέρονται στην ευρωπαϊκή συμφωνία, υπογράφηκε στις Βρυξέλλες στις 8 Μαρτίου 1993, με σκοπό την ταχεία εφαρμογή αυτών των διατάξεων. Όταν υπογράφηκε η ενδιάμεση συμφωνία, η προβλεπόμενη ημερομηνία ενάρξεως ισχύος ήταν η 1η Ιουνίου 1993. Ωστόσο, η πραγματική ημερομηνία κατά την οποία τέθηκε σε ισχύ η ενδιάμεση συμφωνία ήταν η 31 Δεκεμβρίου 1993. Τα μέρη, επομένως, συμφώνησαν να επιτραπεί κατ' εξαίρεση στη Βουλγαρία να μεταφέρει ορισμένες ποσοστώσεις και ανώτατα όρια που είχαν χορηγηθεί από την ενδιάμεση συμφωνία για το 1993, αλλά δεν χρησιμοποιήθηκαν από τη Βουλγαρία λόγω της καθυστερημένης ενάρξεως ισχύος της συμφωνίας. Οι λεπτομέρειες της μεταφοράς είναι οι ακόλουθες:

1. Χορηγούνται στη Βουλγαρία πρόσθετα ποσά στα πλαίσια των δασμολογικών ποσοστώσεων και των ανωτάτων ορίων που προβλέπονταν στην ενδιάμεση συμφωνία για το 1993 για τα προϊόντα που εισάγονται στην Κοινότητα υπό τους κωδικούς ΣΟ που αναφέρονται στο παράρτημα ΙΙΙ, που δεν χρησιμοποιήθηκαν λόγω της καθυστερημένης ισχύος της ενδιάμεσης συμφωνίας.

Σύμφωνα με την παράγραφο 2 του πρωτοκόλλου 7 της ενδιάμεσης συμφωνίας, από αυτά τα πρόσθετα ποσά πρέπει να αφαιρεθούν τα προϊόντα εκείνα για τα οποία έχουν εκδοθεί πιστοποιητικά εισαγωγής στα πλαίσια του κανονισμού (ΕΚ) του Συμβουλίου για την εφαρμογή των γενικευμένων δασμολογικών προτιμήσεων μεταξύ της 1ης Ιανουαρίου και της 30ής Δεκεμβρίου 1993.

Όσον αφορά τις εισαγωγές στην Κοινότητα, η Βουλγαρία δικαιούται το 40 % αυτών των πρόσθετων ποσών από την 1η Ιουλίου 1994, και το υπόλοιπο 60 % από την 1η Ιανουαρίου 1995. Για τις πρόσθετες εισαγωγές, ισχύουν οι ίδιοι όροι και προϋποθέσεις με εκείνους που προβλέπονται στο άρθρο 2 του πρόσθετου πρωτοκόλλου.

2. Από την 1η Ιουλίου 1994, που είναι η έναρξη του τρίτου έτους, για το τέταρτο και πέμπτο έτος, όπως καθορίζεται στο άρθρο 4 παράγραφος 3 σημείο 1α) του πρόσθετου πρωτοκόλλου, χορηγούνται στη Βουλγαρία πρόσθετες ποσότητες για τις εισαγωγές στην Κοινότητα προϊόντων υπό τους κωδικούς ΣΟ που αναφέρονται στα παραρτήματα XIIIα και XIIIβ της ενδιάμεσης συμφωνίας και της ευρωπαϊκής συμφωνίας. Αυτές οι πρόσθετες ποσότητες υπολογίζονται ως τρία ίσα μερίδια των ποσοτήτων που είχαν χορηγηθεί στα πλαίσια της ενδιάμεσης συμφωνίας για το 1993, αλλά οι οποίες δεν χρησιμοποιήθηκαν λόγω της καθυστερημένης ενάρξεως ισχύος της συμφωνίας. Οι πρόσθετες ποσότητες πρέπει να υπολογισθούν κατ' αναλογία θεωρουμένης της 1ης Ιουνίου 1993 ως ημερομηνίας ενάρξεως ισχύος.

Εξαιρούνται από τις διατάξεις της προηγούμενης παραγράφου τα προϊόντα που εισάγονται υπό τους κωδικούς ΣΟ 0104 και 0204 καθώς και ex 0406 90. Γι' αυτά τα προϊόντα, πρέπει να χορηγηθούν πρόσθετες ποσότητες στη Βουλγαρία από την 1η Ιουλίου 1994 και για τα επόμενα έτη, που υπολογίζονται βάσει πέντε ίσων μεριδίων των ποσοτήτων που δεν χρησιμοποιήθηκαν το 1993 λόγω της καθυστερημένης ενάρξεως της ενδιάμεσης συμφωνίας.

3. Από την έναρξη ισχύος αυτής της τροποποίησης και για τα επόμενα δύο έτη, επιτρέπεται στην Βουλγαρία να εισάγει στην Κοινότητα πρόσθετες ποσότητες προϊόντων υπό τους κωδικούς ΣΟ που αναφέρονται στο παράρτημα ΙΙ του πρωτοκόλλου 3 της ενδιάμεσης συμφωνίας. Οι ποσότητες πρέπει να υπολογιστούν ως τρία ίσα μερίδια των ποσοτήτων που είχαν χορηγηθεί αλλά δεν χρησιμοποιήθηκαν το 1993 λόγω της καθυστερημένης ενάρξεως ισχύος της συμφωνίας.

4. Αυτή η τροποποίηση παράγει αποτελέσματα από 1ης Ιουλίου 1994. Τα μέρη κοινοποιούν μεταξύ τους την ολοκλήρωση των αναγκαίων για το σκοπό αυτό διαδικασιών.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.»

Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.

Παρακαλώ δεχθείτε, κύριε, τη διαβεβαίωση της υψίστης εκτιμήσεώς μου.

Για την κυβέρνηση της Δημοκρατίας της Βουλγαρίας